als_Latn dik_Latn sag_Latn
Nëse për Usain Bolt është shumë e lehtë të fitojë ndaj rivalëve të tjerë në një pistë atletike, ai do të provojë të arrijë diçka të re, të mposhtë një autobus. Mund të duket e çuditshme, por kjo është e vërtetë dhe gara midis një njeriu dhe një autobusi do të behet në një nga bulevardet e Buenos Airesit. Një mënyrë e re për të stimuluar më shumë një kampion të madh. Atleti xhamajkan, fitues i 6 Medaljeve të Arta Olimpike (100m, 200m dhe statefën 4×100 metra) ka vendosur të sfidojë sot një autobus në bulevardin “Avenida” të Buenos Airesit, në Argjentinë. Ky eveniment organizohet nga agjenci turistike në kryeqytetin argjentinas dhe do të përfshijë, përveç xhamajkanit Usain Bolt edhe 3 sprinterë të tjerë nga ky vend, por emrat e tyre nuk janë bërë ende të ditur. Natyrisht që nga kjo garë Bolt do të përfitojë një shumë “të majme” financiare. Kjo nuk është hera e parë që Usain Bolt zhvillon të tilla gara të veçanta. Më 31 mars të këtij viti ai zhvilloi një garë në distancën e 150 metrave në plazhin e famshëm të Kopakabana në Brazil. Në plazh u montua një pistë tartani dhe Bolt dha kohën 14”42, duke iu afruar shumë rekordit 14”35 të vendosur po prej tij në vitin 2009, në Mançester
Sfida e re e Usain Bolt, të mposhtë një autobus0
Share.
als_Latn als_Latn eng_Latn